|  |  |
| --- | --- |
| Informo | Ĉi tiu artikolo estas la 300000-a artikolo de la Esperanta Vikipedio! |

**Auppegard** estas franca komunumo situanta en departemento Seine-Maritime, regiono Normandio.

Ĝiaj enloĝantoj nomiĝas *Pougarais*.

Geografio
---------

  

La loĝloko inter la ĉirkaŭaj komunumoj
  



Ĉirkaŭ **Auppegard**|  | Colmesnil-Manneville | Sauqueville |
| Thil-Manneville | Auppegard | Manéhouville |
| HermanvilleBacqueville-en-Caux | Bertreville-Saint-Ouen |  |

Toponimio
---------

La nomo de la loko estas atestita en la formoj *Appelgart* ĉirkaŭ 1160 kaj *Alpegart* fine de la 12-a jarcento.

Épégard (Eure) havas similajn formojn: *Auppegardus* en 1181 kaj *Alpegard* en 1199.

La plej malnova formo de Auppegard, *Appelgart* ĉirkaŭ 1160, montras ke la [l] estis komence antaŭ la [g]. Metatezo de [l], ofta en la malnovfranca, okazis poste, tial *Alpegart* en la 12-a jc. poste vokaligo de [l] antaŭ [p], tial *Aup* (kp. latina *talpa*> taupe=talpo). La literumo *-art* de la malnovaj formoj por *-ard* estas tipa por la malnovfranca (kp. *Renard*, antaŭe *Renart* el la ĝermana *Renhard*=vulpo).

Ĝi estas kunmetaĵo el la malnovangla *æppel* 'pomo' kaj el la malnova skandinava *garðr* 'fermitejo, fermita', tial la ĝenerala signifo de 'pomarbaro'. Ĉi tiu hipotezo estas subtenata de la loko de ĉi tiuj du loknomoj en la areo de disvastigo de la skandinava toponimio. Ili probable devenas de la 10-a jc. kaj estas atestantoj de la antikva kulturo de pomoj en Normandio.

Auppegard havas sian ekzaktan korespondanton en Jorkŝiro, regiono de Danaj leĝoj en Anglio: en:Applegarth, North Yorkshire menciita en la formo *Appelgard* ĉirkaŭ 1160.

Historio
--------

Dum la Dua Mondmilito, la matenon de la 16-a de junio 1944 je la 6-a horo kaj 30 minutoj, meze de la batalo de Normandio, misilo V-1 estis lanĉita al Londono de la startloko de Bertreville-Saint-Ouen situanta je 3 km. Kelkajn momentojn poste, post brua pafado, la roboto, fendante la aeron, trafis en korton en Auppegard. En la frua mateno, la novaĵo disvastiĝis tre rapide kaj centoj da civiluloj venis kolektiĝi ĉirkaŭ la maŝino.

«Kompreneble ni konis la obusojn, la minojn kaj ĉiujn tiujn aferojn, sed ne ĉi tiujn robotojn, kiuj produktis absolute teruran bruegon...»

(Atestoj de loĝantoj)

Iom post la 7-a horo, tiam ekestis grandega eksplodo en la vilaĝo kaj eĉ ĝis la ĉirkaŭa regiono, anoncante la eksplodon de ĉi tiu V-1. Post momento da silento alvenis la unuaj helpoj konsistantaj el loĝantoj, ili nur poste povis konstati la 14 mortintojn kaj la multajn vunditojn kaj materialajn damaĝojn kaŭzitajn de ĉi tiu maŝino. Multaj aferoj estis diritaj kaj oni ankoraŭ povas aŭdi en 2017 el la buŝo de la pliaĝuloj, kiuj estis infanoj dum la milito:

«Estis karnopecoj en la pomarboj kaj iuj uloj eĉ ne estis retrovitaj, la atestantoj estis konsternitaj...»

Referencoj
----------

1. ↑  de Beaurepaire.  (1979) "33", *Les Noms des communes et anciennes paroisses de la Seine-Maritime*, Marianne Mulon (france), Parizo: A. et J. Picard, p. 180. ISBN 978-2-7084-0040-5. OCLC 6403150..
2. ↑  de Beaurepaire, François.  (1981) "104", *Les Noms des communes et anciennes paroisses de l'Eure*, Marcel Baudot (france), Parizo: A. et J. Picard, p. 221. ISBN 978-2-7084-0067-2. OCLC 9675154..
3. ↑  François de Beaurepaire, *op. cit.*

Vidu ankaŭ
----------

* Komunumoj de Seine-Maritime

Eksteraj ligiloj
----------------

* Kategorio Auppegard en la Vikimedia Komunejo (Multrimedaj datumoj)

* Oficiala retejo
* Le drame d'Auppegard Arkivigite je 2021-07-21 per la retarkivo Wayback Machine (france)